Решение на Общия съд от 18 януари 2023 г. — Rolex/EUIPO ― PWT (Изображение на корона)
(Дело T-726/21)1
(Марка на Европейския съюз — Процедура по възражение — Международна регистрация, посочваща Европейския съюз — Фигуративна марка, изобразяваща корона — По-ранни фигуративни марки на Европейския съюз, изобразяващи корона и ROLEX — Относителни основания за отказ — Липса на риск от объркване — Член 8, параграф 1, буква б) от Регламент (ЕО) № 207/2009 (впоследствие член 8, параграф 1, буква б) от Регламент (ЕС) 2017/1001) — Липса на засягане на репутацията — Член 8, параграф 5 от Регламент № 207/2009 (впоследствие член 8, параграф 5 от Регламент 2017/1001)
Език на производството: английски
Страни
Жалбоподател: Rolex SA (Женева, Швейцария) (представители: C. Sueiras Villalobos, P. Tent Alonso и V. Gigante Pérez, адвокати)
Ответник: Служба на Европейския съюз за интелектуална собственост (представител: D. Gája)
Друга страна в производството пред апелативния състав на EUIPO, встъпила в производството пред Общия съд: PWT A/S (Олборг, Дания) (представители: A. Skovfoged Melgaard и C. Barrett Christiansen, адвокати)
Предмет
С жалбата си, подадена на основание член 263 ДФЕС, жалбоподателят иска отмяна на решението на четвърти апелативен състав на Службата на Eвропейския съюз за интелектуална собственост (EUIPO) от 25 август 2021 г. (преписка R 2389/2020-4)
Диспозитив
Отхвърля жалбата.
Осъжда Rolex SA да заплати съдебните разноски.
____________
1     ОВ C 11, 10.1.2022 г.